ད་ནི།ཡིག་ཚང་རྙིང་པ་སྦ་བཞེད་སོགས་ལས་བཤད་པའི་ཀ་དང་ཧ་གཉིས་ཀྱི་གསལ་གསལ་རྗེན་རྗེན་ལྟ་བུའི་རྩོད་གླེང་གཏམ་རྒྱུད་དེ་དག་ཀྱང་ག་ལེར་རབ་རིབ་མག་མོག་ཏུ་གྱུར་ཅིང་།ལོ་རྒྱུས་དང་རྣམ་ཐར་ལྟ་བུའི་དེ་སྔའི་ཧ་ཤང་ཕམ་པར་བྱས་པའི་སྐད་ཆ་གསོན་པོ་དེ་དག་ཀྱང་སོ་སོའི་རྗེས་འབྲང་གིས་སྨྱུག་རྩེས་བཟོས་པ་ལྟ་བུའི་སྒྲུང་དང་གཏམ་རྒྱུད་ལ་གྱུར།ཧ་ཤང་སྐོར་གྱི་ཏུན་ཧོང་གཏེར་ཡིག་དེ་དག་དང་བསམ་གཏན་མིག་སྒྲོན་སོགས་ཡིག་རྙིང་འདི་དག་ལས་བྱུང་བའི་ཧ་ཤང་མ་ཧཱ་ཡ་ནའི་སྐོར་གྱི་གཏམ་ཐན་ཐུན་རེ་བྱུང་བ་ཙམ་གྱིས།ཀ་མ་ལ་ཤཱི་ལའི་ཕྱག་མཁར་དང་ཧ་ཤང་གི་ལྭ་རིང་དེ་དག་ཀྱང་གསང་བ་ལྐོག་གྱུར་གྱི་ཚུལ་དུ།ལོ་རྒྱུས་དང་ལྟ་གྲུབ་ཞིབ་འཇུག་པ་དག་གི་བསྐྱར་ཞིབ་བྱེད་དགོས་པའི་གནས་སུ་ཕར་གབ་ནས་འདུག